Komisijas ziņojums Eiropas Parlamentam un Padomei par ELGF izdevumiem Agrīnās brīdināšanas sistēma Nr. 1-3/2010 /* COM/2010/0229 galīgā redakcija */





[pic] | EIROPAS KOMISIJA | Briselē, 12.5.2010 COM(2010) 229 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI par ELGF izdevumiem Agrīnās brīdināšanas sistēma Nr. 1-3/2010 SATURS 1. ELGF 2010. gada budžeta procedūra 3 2. ELGF piešķirtie ieņēmumi 3 3. Ieņēmumi no pagaidu restrukturizācijas summām (cukura nozare) 4 4. Piezīmes par ELGF 2010. gada budžeta provizorisko izpildi 4 5. ELGF piešķirto ieņēmumu izpilde 7 6. No pagaidu restrukturizācijas summām gūto ieņēmumu izpilde (cukura nozare) 8 7. Cukura nozares restrukturizācijas fonda izveide 8 8. Secinājumi 8 1. PIELIKUMS 2. PIELIKUMS | ELGF 2010. GADA BUDžETA PROCEDūRA PROVIZORISKS ELGF APROPRIāCIJU IZLIETOJUMS LīDZ 31.01.2010. | 1. ELGF 2010. GADA BUDžETA PROCEDūRA Eiropas Lauksaimniecības garantiju fonda (ELGF) budžeta procedūra 2010. gadam un attiecīgās apropriāciju summas katrā procedūras posmā apkopotas 1. pielikuma tabulā. Budžeta lēmējinstitūcija ELGF 2010. gada budžetu pieņēma 2009. gada 17. decembrī. Budžetā iekļautas saistību apropriācijas un maksājumu apropriācijas šādā apmērā: - attiecīgi EUR 43 417,4 miljoni un EUR 43 633,1 miljons par lauksaimniecības tirgus pasākumiem un tiešajiem atbalstiem (05. politikas joma), - attiecīgi EUR 371,9 miljoni un EUR 253,7 miljoni par veterinārajiem un fitosanitārajiem pasākumiem (17. politikas joma), - attiecīgi EUR 30,5 miljoni un EUR 31,0 miljoni par zivsaimniecības pasākumiem (11. politikas joma). ELGF budžeta kopējās saistību apropriācijas ir EUR 43 819,8 miljoni un maksājumu apropriācijas – EUR 43 917,8 miljoni. Atšķirība starp saistību un maksājumu apropriācijām rodas tāpēc, ka dažiem Komisijas tieši īstenotiem pasākumiem izmanto diferencētas apropriācijas. Šīs shēmas attiecas galvenokārt uz lauksaimniecības produktu veicināšanas pasākumiem, lauksaimniecības politikas stratēģijas un koordinācijas pasākumiem, kā arī zivsaimniecības un veterinārajiem un fitosanitārajiem pasākumiem. 2. ELGF PIEšķIRTIE IEņēMUMI Pamatojoties uz Padomes Regulas (EK) Nr. 1290/2005 par kopējās lauksaimniecības politikas finansēšanu 34. panta noteikumiem, ieņēmumus, kas gūti no atbilstības pārbaužu lēmumos noteiktajām finanšu korekcijām, no pārkāpumiem un no piena nodevas, pieskaita pie ieņēmumiem ELGF izdevumu finansēšanai. Piešķirtos ieņēmumus saskaņā ar šiem noteikumiem var izmantot, lai finansētu dalībvalstīs radušos ELGF izdevumus. Ja daļu no šiem ieņēmumiem neizmanto, šo daļu automātiski pārnes uz nākamo budžeta gadu[1]. Grozījumu vēstulē attiecībā uz 2010. gadu Komisija apkopoja jaunākās aplēses par apropriāciju apmēru, ko vajadzēs, lai finansētu ar tirgus pasākumiem un tiešo atbalstu saistītos paredzētos izdevumus, aplēses par piešķirtajiem ieņēmumiem, ko paredzēts iekasēt attiecīgajā budžeta gadā, kā arī aplēses par pārgrāmatoto piešķirto ieņēmumu atlikumu, kas palicis neizmantots iepriekšējā budžeta gadā. Tādējādi priekšlikumā grozījumu vēstulei par ELGF piešķiramo apropriāciju apmēru Komisija ņēma vērā paredzētos kopējos piešķirtos ieņēmumus, kas varētu būt pieejami nākamajā budžeta gadā, lūdzot piešķirt tādas apropriācijas, kuru apmērs aprēķināts, no ELGF paredzēto izdevumu summas atņemot tā paša gada paredzētos piešķirtos ieņēmumus. Tad budžeta lēmējinstitūcija pieņēma jauno ELGF budžetu, kura apropriācijās nebija iekļauti paredzētie piešķirtie ieņēmumi. Gatavojot 2010. gada budžeta grozījumu vēstuli, Komisijas aplēstā pieejamo piešķirto ieņēmumu kopsumma bija EUR 922,0 miljoni, proti: - piešķirto ieņēmumu apjomu, ko paredzēts gūt 2010. budžeta gadā, aplēsa EUR 789,0 miljonu apmērā. Paredzētos ieņēmumus no atbilstības pārbaužu korekcijām un pārkāpumiem novērtēja attiecīgi EUR 600,0 miljonu un EUR 91,0 miljonu apmērā. Ieņēmumus no piena nodevas aplēsa EUR 98,0 miljonu apmērā; - piešķirto ieņēmumu apjomu, ko paredzēts pārnest no 2009. budžeta gada uz 2010. budžeta gadu, aplēsa EUR 133,0 miljonu apmērā. Komisija 2010. gada budžeta grozījumu vēstulē šos ieņēmumus EUR 922,0 miljonu apmērā piešķīra divām shēmām, proti: - EUR 222,0 miljonus piešķīra darbības fondiem, kas paredzēti ražotāju organizācijām augļu un dārzeņu nozarē, un - EUR 700,0 miljonu piešķīra vienotā maksājuma shēmai. Saskaņā ar Komisijas grozījumu vēstuli budžeta lēmējinstitūcija šīm divām shēmām piešķīra apropriācijas attiecīgi EUR 547,0 miljonu un EUR 28 480,0 miljonu apmērā. Piešķirto apropriāciju summa un iepriekš minētie piešķirtie ieņēmumi atbilst aplēstajai apropriāciju pieprasījuma kopsummai, kas attiecībā uz darbības fondiem, kas paredzēti ražotāju organizācijām augļu un dārzeņu nozarē, ir EUR 769,0 miljoni, bet vienotā maksājumu shēmai — EUR 29 180,0 miljoni. Šā dokumenta 2. pielikumā, kurā apkopota 2010. gada budžeta provizoriskā izpilde līdz 2010. gada 31. janvārim, iepriekš minētajām divām shēmām piešķirtās apropriācijas iekļautas augļu un dārzeņu nozares un savstarpēji nesaistīto tiešo atbalstu sākotnējās budžeta apropriācijās, kuru apjoms ir attiecīgi EUR 720,1 miljoni un EUR 33 272,0 miljoni, neņemot vērā iepriekš minētos piešķirtos ieņēmumus. Pieskaitot šīm jomām piešķirtos ieņēmumus, 2010. gada budžetā paredzēto apropriāciju kopsumma augļu un dārzeņu nozarē ir EUR 942,1 miljoni, bet savstarpēji nesaistītu tiešo atbalstu jomā — EUR 33 972,0 miljoni. 3. IEņēMUMI NO PAGAIDU RESTRUKTURIZāCIJAS SUMMāM (CUKURA NOZARE) Ar pagaidu restrukturizācijas summām cukura nozarē rīkojas kā ar piešķirtajiem ieņēmumiem, kas domāti, lai finansētu cukura nozares restrukturizāciju un cita veida atbalstu, kas paredzēts cukura nozares restrukturizācijas fondā. Katram tirdzniecības gadam no 2006./2007. gada līdz 2008./2009. gadam šīs summas attiecas uz katras dalībvalsts uzņēmējiem piešķirtajām cukura, inulīna sīrupa un izoglikozes daudzuma kvotām, un dalībvalstīm attiecīgās summas jāiemaksā fondā divos maksājumos, proti, attiecīgi līdz katra gada 31. martam un 30. novembrim. Sagatavojot 2010. gada budžetu, šos ieņēmumus gaidāmajam budžeta gadam aplēsa EUR 606,8 miljonu apmērā. Vienlaikus paredzēja, ka no 2009. budžeta gada uz 2010. budžeta gadu pārnesīs EUR 717,9 miljonus. 4. PIEZīMES PAR ELGF 2010. GADA BUDžETA PROVIZORISKO IZPILDI Budžeta provizoriskā izpilde laika posmā no 2009. gada 16. oktobra līdz 2010. gada 31. janvārim salīdzinājumā ar izdevumu profilu, ko raksturo rādītājs, kas noteikts atbilstīgi 20. panta noteikumiem Padomes Regulā (EK) Nr. 1290/2005, apkopota 2. pielikuma tabulā. Turpinājumā sniegtas īsas piezīmes par dažiem budžeta pantiem, kuros redzamas vai gada laikā būs redzamas visievērojamākās neatbilstības starp faktisko un paredzēto izpildes līmeni 2010. gada budžetā. 4.1. Tirgus pasākumi Salīdzinājumā ar budžeta piešķirto apropriāciju līmeni apropriāciju izlietojums intervences darbībām lauksaimniecības tirgos bija par EUR 74,9 miljoniem mazāks atbilstoši rādītāja līmenim 2010. gada 31. janvārī. Šī atšķirība ir maznozīmīga. Tā galvenokārt ir saistīta ar pārtikas programmām un piena un piena produktu nozari, attiecībā uz kuru patlaban ir vērojama budžeta neizpilde. Tajā pat laikā citās nozarēs, piemēram, cukura, augļu un dārzeņu, vīna un citu augu produktu/pasākumu, ir konstatēta pārpilde. 4.1.1. Pārtikas programmas (−EUR 35,0 miljoni) Lēnāks apropriāciju izlietojums salīdzinājumā ar pašreizējo rādītāja līmeni ir skaidrojams ar to, ka Komisija novēloti apstiprināja 2010. gada pārtikas sadales plānu. Balstoties uz pagājušā gada izpildes tendencēm, Komisija uzskata, ka šis izpildes temps ir īslaicīgs un ka budžeta gada laikā tas pieaugs. 4.1.2. Cukurs (+EUR 6,2 miljoni) Galvenie pasākumi, kas finansēti no šā gada budžeta, ir maksājumi par joprojām neizmantotajiem cukura eksporta kompensācijas sertifikātiem, kas aplēsti EUR 12,0 miljonu apmērā, un izdevumi par intervences krājumā esošā cukura daudzuma izņemšanu, lai to izdalītu vistrūcīgākajiem iedzīvotājiem atbilstīgi 2010. gada pārtikas sadales plānam, kas aplēsti –EUR 11,0 miljonu apmērā. Iekļaujot maksājumus par neatmaksātiem izdevumiem attiecībā uz citām cukura nozares shēmām, kas aplēsti EUR 0,5 miljonu apmērā, galīgais cukura nozares budžets bija EUR 1,5 miljoni. Tomēr patlaban ELGF maksājumi saistībā ar šo nozari galvenokārt skar maksājumus par neizmantotajiem cukura eksporta kompensācijas sertifikātiem EUR 6,7 miljonu apmērā. Intervences krājumā esošā cukura daudzuma izņemšana vēl nav izdarīta. Tāpēc salīdzinājumā ar pašreizējo rādītāja līmeni maksājumi, kas jau veikti šajā nozarē, ir radījuši ievērojamu apropriāciju pārpildi. Tomēr jāatzīmē, ka absolūtās summas, kas saistītas ar pašreizējām izpildes tendencēm minētajā nozarē, ir maznozīmīgas. 4.1.3. Augļi un dārzeņi (+EUR 14,0 miljoni salīdzinājumā ar piešķirtajām apropriācijām) Šis izpildes līmenis ir saistāms ar dalībvalstu veiktajiem maksājumiem par darbības fondiem ražotāju organizācijām, ko finansē gan ar budžeta piešķirtajām apropriācijām, gan ar ieņēmumiem, kas šai shēmai piešķirti 2010. gada budžetā (NB! Sīkāku informāciju skat. 2. punktā). Šis izpildes līmenis tika iegūts, piemērojot tā perioda rādītāju, kas beidzas 2010. gada 31. janvārī, budžeta piešķirtajām apropriācijām, kurās neietilpst šai nozarei piešķirtie ieņēmumi. Pašlaik Komisija uzskata, ka šajā nozarē pieejamo kredīta apropriāciju kopsumma būs pietiekama, lai segtu izdevumus, kas dalībvalstīm varētu rasties 2010. gadā. NB! Lai lasītājam būtu ērtāk, Komisija ir ieviesusi zemsvītras piezīmi * 2. pielikuma tabulā par budžeta provizorisko izpildi. Šī zemsvītras piezīme parāda, kāda būtu situācija, ja rādītājs (2010. gada 31. janvārī) tiktu piemērots plānotājām šīs nozares finansēšanai pieejamajām kopējām apropriācijām. Kā norādīts 2. punktā, plānoto šai nozarei pieejamo kopējo finansējumu veido budžeta piešķirtās apropriācijas EUR 720,1 miljonu apmērā un šai nozarei piešķirtie ieņēmumi, kas aplēsti EUR 222,0 miljonu apmērā. Tāpēc, ja rādītājs tiktu piemērots šai nozarei plānotajai kopējai finansējuma summai EUR 942,1 miljonu apmērā, tad rastos apropriāciju neizpilde –EUR 36,4 miljonu apmērā. 4.1.4. Vīnkopības nozares produkti (+EUR 32,4 miljoni) Salīdzinot ar budžeta apropriāciju rādītāja līmeni 2010. gada 31. janvārī, šīs izpildes tendences, kas pārsniedz budžeta apropriācijas, ir izveidojušās, pieaugot tempam, kādā dalībvalstis veikušas maksājumus, galvenokārt par vīnogulāju izaršanas shēmām. Dalībvalstu veikto maksājumu tempa pieaugums tika novēros attiecībā uz valsts atbalsta programmām, taču tas bija lēnāks. 4.1.5. Citi augu valsts produkti/pasākumi (+EUR 26,7 miljoni) Salīdzinot ar budžeta apropriāciju rādītāja līmeni 2010. gada 31. janvārī, šīs izpildes tendences, kas pārsniedz budžeta apropriācijas, ir izveidojušās, pieaugot tempam, kādā dalībvalstis veikušas maksājumus, galvenokārt par POSEI programmām. 4.1.6. Piens un piena produkti (–EUR 73,1 miljoni) Situācija piena produktu tirgos ir daudz labāka nekā laikā, kad tika sagatavota grozījumu vēstule 2010. budžeta gadam. Līdz ar to Komisija pārtrauca izmaksāt eksporta kompensācijas par piena produktiem. Turklāt ES būtiski ir pieaugušas tirgus cenas, līdz ar to apstājusies vājpiena pulvera un sviesta ienākšana intervences krājumos, kur ir nostabilizējies abu uzglabāto produktu daudzums. Lēnāks apropriāciju izlietojums salīdzinājumā ar pašreizējo rādītāja līmeni ir skaidrojams ar to, ka iepriekšminēto faktoru dēļ ir samazinājies faktisko un šā gada laikā šajā nozarē plānoto izdevumu apmērs. 4.2. Tiešie atbalsti Apropriāciju izlietojums tiešajiem atbalstiem salīdzinājumā ar rādītāja līmeni 2010. gada 31. janvārī bija par EUR 90,4 miljoniem mazāks. 4.2.1. Savstarpēji nesaistītie tiešie atbalsti (–EUR 61,7 miljoni salīdzinājumā ar piešķirtajām apropriācijām) Šis izpildes līmenis ir saistāms ar dalībvalstu veiktajiem maksājumiem par vienotā maksājuma shēmu, ko finansē gan ar budžeta piešķirtajām apropriācijām, gan ar ieņēmumiem, kas šai shēmai piešķirti 2010. gada budžetā (NB! Sīkāku informāciju sk. 2. punktā). Lai gan vairums dalībvalstu ir veikušas lielāko daļu maksājumu šai shēmai, Grieķija joprojām nav veikusi nevienu maksājumu, jo vēlas veikt vajadzīgās pārbaudes, pirms šie maksājumi tiek veikti. Novērotais neizpildes līmenis ir minimāls, jo šis izpildes līmenis tika iegūts, piemērojot tā perioda rādītāju, kas beidzas 2010. gada 31. janvārī, budžeta piešķirtajām apropriācijām, kurās neietilpst šai nozarei piešķirtie ieņēmumi. NB! Lai lasītājam būtu ērtāk, Komisija ir ieviesusi zemsvītras piezīmi * 2. pielikuma tabulā par budžeta provizorisko izpildi. Šī zemsvītras piezīme parāda, kāda būtu situācija, ja rādītājs (2010. gada 31. janvārī) tiktu piemērots plānotajām šīs nozares finansēšanai pieejamajām kopējām apropriācijām. Kā norādīts 2. punktā, plānoto šai nozarei pieejamo kopējo finansējumu veido budžeta piešķirtās apropriācijas EUR 33 272,0 miljonu apmērā un šai nozarei piešķirtie ieņēmumi, kas aplēsti EUR 700,0 miljonu apmērā. Tāpēc, ja rādītājs tiktu piemērots šai nozarei plānotajam kopējam finansējumam EUR 33 972,0 miljonu apmērā, tad rastos neizpilde – EUR 676,4 miljonu apmērā un tā atkal tiktu skaidrota ar faktu, ka Grieķija vēl nav iemaksājusi atbalsta summas, kas paredzētas vienotā maksājuma shēmā. 4.2.2. Citi tiešie atbalsti (−EUR 29,9 miljoni) Šo izpildes tendenču iemesls galvenokārt ir tas, ka salīdzinājumā ar pašreizējo rādītāja līmeni dalībvalstu veikto maksājumu temps bija lēnāks attiecībā uz vairākām shēmām (piemaksa par zīdītājgovīm un aitām/kazām un par kokvilnu). Patlaban šo situāciju uzskata par īslaicīgu. 4.3. Lauksaimniecības izdevumu revīzija 4.3.1. Iepriekšējo gadu grāmatojumu noskaidrošana (+EUR 57,6 miljoni) Šāds pašreizējās izpildes līmenis iegūts, salīdzinot jau veikto grāmatojumu noskaidrošanas korekciju apmēru ar atbilstošā rādītāja līmeni 2010. gada 31. janvārī. Tomēr jāatzīmē, ka vēl nav pieņemti visi grāmatojumu noskaidrošanas lēmumi, kurus paredzēts pieņemt šajā budžeta gadā. Tāpēc pašlaik Komisija šo izpildes līmeni uzskata par īslaicīgu. Tomēr jāatzīmē, ka Komisija grozījumu vēstulē 2010. gadam ierosināja korekcijas –EUR 80,0 miljonu apmērā, bet budžeta lēmējinstitūcija saglabāja summu –EUR 310,0 miljonu apmērā. Patlaban Komisija uzskata, ka ar plānotajām korekcijām, kas paredzētas lēmumos attiecībā uz grāmatojumu noskaidrošanas darbībām, nepietiks, lai segtu šo neparedzēto summu, ko noteikusi budžeta lēmējinstitūcija, un ka tas eventuāli izraisīs negatīvu budžeta apropriāciju deficītu, ko Komisijai vajadzēs segt ar pozitīvām budžeta apropriācijām, lai slēgtu šo kontu 2010. gadā. 4.4. Pārtikas un barības nekaitīgums, dzīvnieku veselība, dzīvnieku labturība un augu veselība 4.4.1. Dzīvnieku slimību apkarošanas programmas (+EUR 132,5 miljoni) Salīdzinot ar budžeta apropriāciju rādītāja līmeni 2010. gada 31. janvārī, šīs izpildes tendences, kas pārsniedz budžeta apropriācijas, ir izveidojušās, pieaugot tempam, kādā Komisija veikusi maksājumus par dzīvnieku slimību apkarošanas programmām. 5. ELGF PIEšķIRTO IEņēMUMU IZPILDE 2. pielikumā iekļautajā tabulā redzams, ka 2010. gada 31. janvārī bija iekasēti piešķirtie ieņēmumi EUR 483,8 miljonu apmērā, proti: - ieņēmumi no atbilstības pārbaužu lēmumu korekcijām ir aptuveni EUR 188,8 miljoni, turklāt līdz budžeta gada beigām paredzēts saņemt papildu summas; - ieņēmumi no pārkāpumiem ir aptuveni EUR 55,4 miljoni, turklāt līdz budžeta gada beigām arī ir paredzēts saņemt papildu summas; - pašlaik iekasēta lielākā daļa ieņēmumu no piena nodevas — aptuveni EUR 98,1 miljoni salīdzinājumā ar sākotnējo aplēsi EUR 98,0 miljoni; - visbeidzot, pretstatā sākotnēji aplēstajiem EUR 133,0 miljoniem no 2009. uz 2010. gadu pārnesto piešķirto ieņēmumu summa ir EUR 141,5 miljoni. Tātad piešķirto ieņēmumu apjoms, kas pieejams ELGF izdevumu finansēšanai, 2010. gada 31. janvārī ir EUR 483,8 miljoni. Patlaban Komisijas aplēses ir tādas, ka piešķirto ieņēmumu summa, kas vēl jāsaņem, ir EUR 305,2 miljoni (aplēstie piešķirtie ieņēmumi, kas tiks gūti 2010. gada budžetā, ir EUR 789,0 miljoni, no kuriem saņemti EUR 483,8 miljoni). 6. NO PAGAIDU RESTRUKTURIZāCIJAS SUMMāM GūTO IEņēMUMU IZPILDE (CUKURA NOZARE) 2009. gada novembrī dalībvalstis veica pagaidu restrukturizācijas maksājumu otro iemaksu 2008./2009. tirdzniecības gadam EUR 606,8 miljonu apmērā, kas atbilst sākotnēji aplēstajai summai. Bez tam, pretstatā sākotnēji aplēstajiem EUR 717,9 miljoniem, no 2009. gada uz 2010. gadu pārnestie piešķirtie ieņēmumi bija EUR 768,3 miljoni. Tādējādi 2010. gada budžetam pieejamo piešķirto ieņēmumu kopsumma pagaidu restrukturizācijas summu veidā sasniedza EUR 1 375,1 miljonu. 7. CUKURA NOZARES RESTRUKTURIZāCIJAS FONDA IZVEIDE 2010. gada beigās dalībvalstis nebija veikušas gandrīz nekādus atbalsta maksājumus (NB! maksājumi tikai EUR 0,7 miljonu apmērā) restrukturizētajai cukura rūpniecībai, diversifikācijai vai cukura rafinēšanai. 8. SECINāJUMI ELGF 2010. gada budžeta apropriāciju provizoriskais izlietojums laika posmā līdz 2010. gada 31. janvārim rāda, ka saskaņā ar rādītāja pašreizējo līmeni ikmēneša maksājumi dalībvalstu izdevumu atmaksāšanai pārsniedz piešķirtās budžeta apropriācijas par aptuveni EUR 33,8 miljoniem. Saņemti piešķirtie ieņēmumi EUR 483,8 miljonu apmērā, un 2010. gadā vēl plānots saņemt summu EUR 305,2 miljonu apmērā. Patlaban Komisija prognozē, ka piešķirto ieņēmumu summa, kas ir pieejama un kas būs pieejama gada laikā, tiks izmantota, lai segtu darbības fondiem ražotāju organizācijām un vienotā maksājuma shēmai vajadzīgo finansējumu, kā tas sākotnēji tika plānots budžeta veidošanas laikā. Attiecībā uz budžeta lēmējinstitūcijas grāmatojumu noskaidrošanas korekciju palielinājumu par –EUR 230,0 miljoniem līdz kopsummai –EUR 310,0 miljonu apmērā Komisija vērīgi sekos līdzi izmaiņām budžeta izpildē, lai redzētu, vai neizpilde citās budžeta daļās ļaus tai finansēt daļu no šiem negatīvajiem izdevumiem, kas netiks segti ar Komisijas grāmatojumu noskaidrošanas lēmumiem un citām korekcijām saistībā ar to, ka attiecīgās dalībvalstis nav ievērojušas atbalsta maksājumu termiņus. [pic] [pic] [1] Pārnestie piešķirtie ieņēmumi jāizlieto vispirms, proti, pirms budžeta lēmējinstitūcijas piešķirtajām apropriācijām vai gada laikā gūtajiem piešķirtajiem ieņēmumiem (Finanšu regulas 10. pants).